钦定古今图书集成/明伦汇编/闺媛典/第030卷 > 《皇侄右监门卫将军克孝妻某氏可封仁和县君制》刘敞
## 钦定古今图书集成/明伦汇编/闺媛典/第030卷 > 《皇侄右监门卫将军克孝妻某氏可封仁和县君制》刘敞

《棠棣》之诗，其辑之乱曰：“宜尔家室，乐尔妻孥。”知其为
治内之本也。今夫宗妇则有汤沐之邑，封君之号，此
其所以称宜且乐，不亦大章显乎？具官克孝妻某氏，
凭庆良奥，作嫔懿近。柔静之操，足仪闺壸；庄肃之风，
能承祭礼。俾疏列壤，且择令名。尚无懈于夙夜，思能
对于休宠。